Den tidligere AaB-spiller Henrik Dalsgaard scorede lørdag sit første mål for belgiske Zulte Waragem, som han er netop er skiftet til på en fri transfer. Dalsgaard bragte Zulte Waragem foran 1-0 tidligt i kampen mod Leuven. Dalsgaard fik bolden fra sin vanlige position på højre back, og her snød han modstanderne og drev ind i straffesparksfeltet, hvor han sparkede bolden i kassen ved forreste stolpe. Kampen endte 2-2, men den 26-årige dansker stod også for en assist dybt inde i kampens overtid, da han efter et hjørnespark headede på tværs, hvor en medspiller kunne sikre Zulte det ene point mod Leuven. Under artiklen kan du se alle mål fra kampen. Med det uafgjorte resultat ligger Zulte Waragem på en femteplads med 34 point efter 23 kampe. Det var Henrik Dalsgaard første kamp på hjemmebane og kun den anden i klubben overhovedet. Han har fået fuld spilletid i begge kampe.

Referat:
Henrik Dalsgaard leverede både mål og assist i sin første hjemmekamp for Zulte Waragem.